Salbuespen egoera Gipuzkoan eta Bizkaian (1975)

Salbuespen egoera Gipuzkoan eta Bizkaian 1975ean Frankismoaren azkena izan zen. Apirilaren 25ean, Gipuzkoa eta Bizkaiko probintzietan hiru hilabeterako salbuespen-egoera ezartzen zuen Lege Dekretua argitaratu zen.https://www.boe.es/buscar/doc.php?id=BOE-A-1975-8741 Kausa berriz ere ETAren jarduera kontrolaezinak ziren.https://www.nuevatribuna.es/articulo/cultura---ocio/estados-excepcion-franquismo-toques-queda/20201029171051180711.html 

 Errepresio bortitza 
Hiru hilean 2.000 lagun inguru atxilotu zituzten, gehienak torturatu, eta Poliziak sei pertsona hil zituen. Errepresioa, funtsean, ETAren aurka bideratu bazuten ere, haren militanteak izanik jazarrienak eta torturatuenak, PCE, PT, ORT, LAB, LAK, MCE, PSOE, UGT, CC.OO. eta LCR-ETA VI taldeen aurka egiteko ere baliatu zuten. Langile mugimenduari dagokionez, Bizkaian eta Gipuzkoan ugariak izan ziren CC.OO. desegiteko saiakerak. Polizia eskuin muturreko taldeekin batera ibili zen, populazioa ikaratzeko helburuarekin.

Herri mugimenduan, berriz, auzo batzordeetako, familia elkarteetako edo errepresioaren aurkako batzordeetako kide ugari atxilotu zituzten. Tortura salaketa ugari egin ziren hilabeteotan eta horien berri eman zuen Amnesty Internationalek abuztuaren 2ko txostenean. 

Isiltasun informatibo erabatekoa ezarri zuten, baina Noticias del País Vasco durante el estado de excepción ezkutuko buletinari esker albisteak herritarrengana iristen ziren. 

1975eko uztailaren 26an frankistek salbuespen egoera kendu zuten.https://www.ruedoiberico.org/libros/textos.php?id=6

 Bibliografia 
 Emilio Lopez Adan, Borroka armatua Euskadin. 1967-2011. Lehen liburukia, 1967-1980. Maiatz).https://www.aranzadi.eus/fileadmin/docs/1968Gipuzkoa.pdf

 Erreferentziak 

 Kanpo estekak 
 :Salbuespen egoeraren dekretua.
 :Noticias del País Vasco durante el estado de excepción, 10.zk., faksimile, 1975/06/21.
 :"1975, el año en que España vivió su último estado de excepción", The Conversation agerkari digitala, 2025/05/06. 

Kategoria:Salbuespen egoerak
Kategoria:1975 politikan
Kategoria:1975eko gatazkak
Kategoria:Frankismoa Euskal Herrian
Kategoria:Gipuzkoako Aro Garaikidea
Kategoria:1975 Euskal Herrian